Суфъян-Совричо боху: "Зиярате веанчуна хьекъал ца хилар, зене ду цомгушчунна цуьнан цамгарел. Хан йоцуш бог1у, бахкича хенахь д1а ца боьлху. Нагахь санна цомгуш верг дезаш велахь сих-сиха шена т1ех1иттар, цунна хало яцахь, х1ума дац. Цкъацкъа цхьа болу гергарачаьрца самукъа совдолу, кхи берш к1ордабо сихха. Зиярате веанарг г1оле хиларе дог дохуш велахь, цо г1о дийра ду цуьнга хьожуш, лор валош, собаре вийра ву цомгуш верг, самукъане а вийра ву. Ал-Хьасана дийцира цомгушчуьнан куц: "Сама волург сама вала, Валлах1и бусулба стаг цомгуш волу денош уггаре во денош ма дац, 1ожалла герга а йина, дицделла хилла долу воьрза меттиг дага яийтина, къиношна гечдина". Ал-Хьасан цомгуш верг волчу вахча, цуьна г1оле хиллехь, олуш хилла: «Х1ай, боккъалла а Аллах1а хьахийна хьо, иза хьахавелахь, хьо к1елхьара ваьккхина цо, шукур делахь цунна. Х1ара цамгарш, лазарш къиношна каффараташ ду, иман дилллинчу нахана хьехамаш бу, массо лелина долу вочунаха буха бовлу». Ал-Фудайласа боху: «Цамгарш йина лайшна г1иллакх 1амор хьама». Цомгуш мел верг леш вац. Оцу хьокъехь лерина х1ара аят: «Царна ца го-техьа шаьш хIора шарахь цкъа я шозза питане лоцуш хилар? ТIаккха а тоба ца до цара‚ хьехам схьа а ца лоцу» [суратут-Тавба, 126 аят]